РЕШЕНИЕ НА СЪВЕТА
от 9 юли 2013 година
за назначаване на член на Сметната палата
(2013/374/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 286, параграф 2 от него,
като взе предвид Договора за присъединяване на Република Хърватия,
като взе предвид становището на Европейския парламент (1),
като има предвид, че:
(1)
Съгласно член 285, втора алинея от Договора за функционирането на Европейския съюз Сметната палата се състои от по един гражданин на всяка държава членка.
(2)
С оглед на присъединяването на Република Хърватия към Европейския съюз Сметната палата следва да бъде попълнена чрез назначаването на един допълнителен член с мандат от шест години,
ПРИЕ НАСТОЯЩОТО РЕШЕНИЕ:
Член 1
Г-н Neven MATES се назначава за член на Сметната палата за срок от шест години, от 15 юли 2013 г. до 14 юли 2019 г.
Член 2
Настоящото решение влиза в сила в деня на приемането му.
Съставено в Брюксел на 9 юли 2013 година.